QORTI ĊIVILI (SEZZJONI TAL-FAMILJA) IMĦALLEF Onor. Abigail Sullivan LL.D., Dip. Illum, 23 ta' Gunju 2021 Rat ir-rikors li ġie kkonfermat bil-ġuramentat mir-rikorrenti li permezz tiegħu ppremetta: Illi l-partijiet iżżewġu nhar l-għoxrin (20) t' Ottubru tas-sena elf disa' mija u ħamsa u tmenin (1985) (dok EM 1 anness). Illi minn dan iż-żwieġ, twieldet tifla waħda, u ċioe XX, nhar it-tlettax (13) ta' Lulju tas-sena elf disa' mija u tmienja u tmenin (1988), u għalhekk llum hija maġġorenni. Illi l-partijiet ilhom legalment separati sa' mit-tnejn (2) ta' Ġunju tas- sena elfejn u sittax (2016) u bis-saħħa ta' Att pubbliku, ppublikat minn Nutar Dottor Jean Carl Rapa fl-istess jum (Dok EM 3 anness). Illi ma hemm l-ebda prospett raġonevoli għal rikonċiljazzjoni bejn il- partijiet li, llum il-ġurnata qegħdin jgħixu ħajja totalment separati minn xulxin. Illi ma hemm ebda pendenzi ta' manteniment, anzi rrinunzjaw għad- dritt tagħhom li jitolbu u jirċievu manteniment stante li t-tnejn li huma jaħdmu, liema rinunzja tibqa' valida anke jekk jinbidlu ċ-ċirkostanzi tal-partijiet, inkluż ċirkostanzi ta' saħħa u finanzi. Illi r-rekwiżiti għall-pronunzjament tad-divorzju kif elenkati fl-Artikolu 66B tal-Kap. 16 tal-Liġijiet ta' Malta, għalhekk huma sodisfatti, peress li jeżistu raġunijiet biżżejjed ai termini tal-liġi, sabiex iż-żwiep odjern jiġi maħlul. Talab lill-intimata tgħid għaliex din il-Qorti m'għandhiex: Tippronunzja l-ħall taż-żwieġ ossia d-divorzju, ikkontrattat bejn il- partijiet nhar l-għoxrin (20) ta' Ottubru tas-sena elf disa' mija u ħamsa u tmenin (1985) u li l-partijiet huma divorzjati għal finijiet u l- effetti kollha tal-liġi: u; lir-Reġistratur tar-Reġistru Pubbliku bid-divorzju tal-partijiet, fi żmien hemm akkordat minnha biex dan ikun reġistrat fir-Reġistru Pubbliku skont il-liġi. lid-Direttur javża U dan taħt kwalunkwe provvediment ieħor li din il-Qorti jogħġobha tagħti. Rat ir-risposta tal-intimata a fol 20 li permezz tagħha esponiet: Illi l-esponenti giet nnotifikata bl-atti tar-rikors fl-ismijiet premessi; Illi l-esponenti tirrileva li ma ghandha l-ebda oggezzjoni ghal dina t- Illi l-kundizzjonijiet tal-kuntratt tas-separazzjoni ma jistghux jigu varjati hekk kif jidher mill-att ippublikat fl-atti tan-Nutar Dr. Jean Carl Rapa data tnejn (2) ta' Gunju elfejn u sittax (2016) liema kuntratt gie pprezentat mar-rikors promutur; Illi ma hemm ebda prospett ragonevoli ta' rikonciljazzjoni bejn il- partijiet; Illi l-esponenti titlob lil dina Onorabbli Qorti illi hija ma tbagħtix l- ispejjez ta' dawna l-proceduri. Rat id-dokumenti li ġew esebiti; Rat id-digriet tagħha tal-10 ta' Marzu 2021; Rat ir-risposta ġuramentata tal-intimata; Rat l-Artikolu 66 B tal-Kap. 16 tal-Liġijiet ta' Malta; Rat l-atti kollha; Ikkunsidrat: Illi il-Qorti rat għalhekk illi ir-rikorrenti irnexxielu jissodisfa ir-rekwiziti kollha meħtieġa mil-Liġi sabiex żwieġ jiġi maħlul u dana peress illi ipprova illi il- partijiet ilhom legalment separati mit-2 ta' Gunju, 2016; Illi l-Qorti rat illi r-rikorrenti ipprova ukoll illi ma hemm l-ebda prospett raġonevoli ta' rikonċiljazzjoni bejn il-partijiet u illi ma hemm l-ebda pendenzi fir-rigward ta' ħlas ta' manteniment; Għaldaqstant, u għar-raġunijiet fuq imsemmija, il-Qorti qegħda tilqa' t- talbiet, tippronunzja il-ħall taż-żwieġ bejn il-partijiet u tordna lir-Reġistratur tal-Qrati sabiex, fi zmien għaxart ijiem millum, javża lid-Direttur tar- Reġistru Pubbliku bid-divorzju tal-partijiet biex dan jiġi reġistrat fir-Reġistru Pubbliku; Il-Qorti tordna illi l-ispejjez jibqgħu bla taxxa bejn il-partijiet. Takkorċja t-terminu għal-appell b'erbat ijiem.